|  |  |
| --- | --- |
|  | **12.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2016. március 31. napján tartandó rendes nyilvános ülésére |
|  |
| Előterjesztő megnevezése:  | Markót Imre |
| Iktatószám:  | 2-54/2016-F-1 |
| Tárgy:  | **Nyári táborok, erdei iskolák, nyári sporttáborok** **2016. évi támogatása** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Döntéshozatal: | egyszerű többség |
| Melléklet:  | 1 db **határozat tervezet**1 db **nyári táborok, erdei iskolák támogatás táblázat** 1 db **nyári sporttáborok támogatás táblázat**   |
| Készítette: | Pozderka Judit osztályvezető |
| Véleményezésre megküldve:  | a Képviselő-testület **Pénzügyi és Városfejlesztési** Bizottsága**,** a Képviselő-testület **Oktatási és Kulturális** Bizottsága**,** a Képviselő-testület **Szociális, Egészségügyi és Sport** Bizottságarészére |
| Törvényességi véleményezésre bemutatva: | 2016. március 17.  |

**Tisztelt Képviselő-testület!**

Törökszentmiklós Városi Önkormányzat Képviselő-testülete a 53/2016 (II. 26.) sz. határozatában kiírta a 2016. évi nyári táborok, erdei iskolák és sport táborok támogatásának pályázatát. A Törökszentmiklós Városi Önkormányzat 2016. évi költségvetésében a nyári táborozás támogatására (sporttáborok kivételével) és erdei iskolák támogatására 1.000.000,- Ft-ot különített el, míg nyári sporttáborok támogatására 600.000,- Ft-os keret áll rendelkezésre.

A pályázatok benyújtásának határideje 2016. február 11. volt. Határidőig nyári táborozás, erdei iskola támogatásához 9 szervezet összesen 18 pályázatot, míg sporttáborok támogatásához 4 szervezet 5 pályázatot nyújtott be. A hiánypótlások után formailag a pályázatok mindegyike megfelelt a pályázati feltételeknek. 2016. évben is a Törökszentmiklóson működő nevelési, oktatási és kulturális intézmények, civil szervezetek nyújtottak be támogatási kérelmet. A szervezetek önálló táborok megvalósulásához kértek támogatást.

A pályázók támogatási igénye nyári táborozás, erdei iskolák szervezéséhez összesen ***2.190.000,-*** Ft, sporttáborok esetében pedig 685.000,- Ft. A pályázó szervezetek összesen 689 gyermek táboroztatását szervezik meg. Az egy főre jutó támogatási igény átlaga 4.400,- Ft.

A pályázati kiírás alapján előnyt élveznek azok a táborok,

* Amelyeket helyben szerveznek, és amelyek nagy létszámú, városi gyermek/tanuló szabadidejének egész napos, kulturált, szervezett eltöltését tűzte ki célul.
* Amelyeket több intézmény, szervezet összefogásával szerveznek.
* Amelyeknél a szervezők a táborozók részéről anyagi támogatást nem kérnek.

A Művelt Tanulókért Alapítvány az egyetlen olyan pályázó a nyári táborok között, mely támogatás esetén nem kér hozzájárulást a táborozók részéről és helyben szervezi táborát, ezért a támogatás mértéke az ő esetében 2.000,- Ft/fő. A többi szervezetre vonatkozóan, amelyeket városunkban tartanak 1900,- Ft/fő/tábor a támogatás, amelyeket pedig nem, náluk 1800,- Ft/fő/tábor. A sporttáborok esetében a támogatás mértéke 4500,- Ft/fő/tábor. Mivel a pályázó szervezetek által benyújtott támogatási igény meghaladja a szétosztható összeget, így az alábbi táblázatok (1. és 2. számú mellékletek) szerint javasoljuk a támogatás megítélését.

**Tisztelt Képviselő-testület!**

Kérem, hogy a mellékelt (1. és 2. számú mellékletek) javaslat alapján szíveskedjenek megtárgyalni és elfogadni a 2016. évi nyári táborok, erdei iskolák és a nyári sporttáborok támogatásáról szóló határozati javaslatot.

Törökszentmiklós, 2016. március 21.

 **Markót Imre**

 **polgármester**

**\_\_\_/2016. ( \_\_\_ ) Kt.**

**H a t á r o z a t:**

**A Törökszentmiklós Városi Önkormányzat által 2016. évi nyári táborok, erdei iskolák és nyári sporttáborok támogatásáról**

1. Törökszentmiklós Városi Önkormányzat a 2016. évi nyári táborok, erdei iskolák és nyári sporttáborok támogatását az 1. és a 2. számú mellékletek szerint állapítja meg.
2. A szerződések megkötésének határideje 2016. április 8.
3. Amennyiben a tábor létszáma 10 %-ot meghaladó mértékben kevesebb a pályázatban szereplő létszámnál, a hiányzó létszámra vetített támogatási összeget a Támogatott szervezetnek vissza kell fizetnie.
4. A pályázati támogatások elszámolását 2016. október 31-ig kell benyújtania a támogatott szervezeteknek a Szervezési Osztályra.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Szervezési Osztály
4. Közpénzügyi Osztály
5. Támogatott szervezetek
6. Irattár

**1. sz. melléklet a /2016. ( ) K. t. számú határozathoz**

**Nyári táborok, erdei iskolák**

|  |  |  |  |  |  |  |
| --- | --- | --- | --- | --- | --- | --- |
| **Pályázó szervezet** | **Tábor elnevezése** | **Tábor helye, ideje** | **Résztvevő gyermekek** | **1 főre jutó támogatási igény Ft** | **Igényelt támogatás****Ft** | **Javasolt önkormányzati támogatás****Ft** |
| **Művelt Tanulókért Alapítvány** | **„Labdával az iskolába”**  | **Törökszentmiklós****2016. 08.24-08.26.**  | **24** | **5.000** | **120.000** | *48.000* |
| **Kézműves Örökség Egyesület** | **Nyári tábor Mesterségről- Mesterségre** | **Törökszentmiklós****2016. 06. 20-06.24.** | **30** | **5.000** | **150.000** | *57.000* |
| **Székács Elemér Mezőgazdasági és Élelmiszeripari Szakképző Iskola** | **Erdei iskola** | **Tiszapüspöki****2016. 05. 23-05.25.** | **25** | **4.100** | **102.500** | *45.000* |
| **„Székács” a Korszerű Oktatásért Szakközépiskolai Alapítvány** | **Két keréken a Tisza-tó körül, természet- és környezetvédelmi tábor** | **Törökszentmiklós - Tisza-tó****2016. 07.04-07.06.** | **15** | **5.000** | **75.000** | *27.000* |
| **Baptista Szeretetszolg. Kölcsey F. Ált. Iskolája**  | **Erdei iskola****Természetvédelmi kalandozások** | **Szolnok, Tiszaliget****2016.05.25.-05.27.** | **21** | **2000** | **42.000** | *37.800* |
| **Zeneiskoláért Alapítvány** | **Zenei tábor** | **Törökszentmiklós****2016. 08. 22-08.26.** | **85** | **3.500** | **297.500** | *161.500* |
| **Ipolyi A. Kult. Közp.** | **Surjányi tábor** | **Surjány****2016. 06. 20-06.24.** | **35** | **4.500** | **150.000** | *66.500* |
| **Ipolyi A. Kult. Közp.** | **Meseláda tábor** | **Törökszentmiklós****2016. 06.27-07.02.** | **25** | **3.000** | **75.000** | *47.500* |
| **Ipolyi A. Kult. Közp.** | **Balett tábor** | **Törökszentmiklós****2016. 06.27-07.01.** | **20** | **5.000** | **100.000** | *38.000* |
| **Ipolyi A. Kult. Közp.** | **Filmtett - Filmezz velünk tábor** | **Törökszentmiklós****2016. 06.27-07.01.** | **20** | **5.000** | **100.000** | *38.000* |
| **Ipolyi A. Kult. Közp.** | **Cimbora tábor** | **Törökszentmiklós****2016. 07.04-07.08.** | **25** | **4.500** | **112.000** | *47.500* |
| **Ipolyi A. Kult. Közp.** | **Néptánc tábor** | **Törökszentmiklós****2016. 06.20-06.24.** | **40** | **2.500** | **100.000** | *76.000* |
| **Ipolyi A. Kult. Közp.** | **Vízimanó** | **Törökszentmiklós****2016. 08.08-08.12.** | **35** | **4.600** | **161.000** | *66.500* |
| **„Ezerjó” Művészeti, Kulturális és Hagyományőrző Egyesület** | **Kéttoppantós csoport Néptánc- és Népművészeti tábora** | **Törökszentmiklós****2016. 07.18-07.22.** | **31** | **5.000** | **155.000** | *58.900* |
| **„Ezerjó” Művészeti, Kulturális és Hagyományőrző Egyesület** | **Háromtoppantós csoport Néptánc- és Népművészeti tábora** | **Törökszentmiklós****2016. 07.12-07.17.** | **26** | **5.000** | **130.000** | *49.400* |
| **„Ezerjó” Művészeti, Kulturális és Hagyományőrző Egyesület** | **Toppantós csoport Néptánc- és Népművészeti tábora** | **Törökszentmiklós****2016. 07.02-07.06.** | **14** | **5.000** | **70.000** | *26.600* |
| **„Ezerjó” Művészeti, Kulturális és Hagyományőrző Egyesület** | **Dobbantós csoport Néptánc- és Népművészeti tábora** | **Törökszentmiklós****2016. 06.27-07.02.** | **24** | **5.000** | **120.000** | *45.600* |
| **Városvédő és -Szépítő Egyesület** | **X. Helytörténeti és honismereti tábor** | **Törökszentmiklós****2016. 06.20-24.** | **40** | **3.250** | **130.000** | *76.000* |
| **ÖSSZESEN:** | **535** |  | **2.190.000** | ***1.012.800*** |

**2. sz. melléklet a /2016. ( ) K. t. számú határozathoz**

**Nyári sporttáborok**

|  |  |  |  |  |  |  |
| --- | --- | --- | --- | --- | --- | --- |
| **Pályázó szervezet** | **Tábor elnevezése** | **Tábor helye** | **Résztvevő gyermekek** | **1 főre jutó támogatási igény Ft** | **Igényelt támogatás Ft** | **Javasolt önkormányzati támogatás Ft** |
| **Szentmiklósi Foci Suli UNSE** | **Nyári sporttábor** | **Törökszentmiklós****2016. 08.08-08.14.** | **30** | **5.000** | **150.000** | ***120.000*** |
| **T.-i Ökölvívó és DK+Székács Elemér Szakképz.Isk.** | **Felkészülési edzőtábor** | **Tiszapüspöki****2016. 08. 08-08.14.** | **20** | **5.000** | **100.000** | ***90.000*** |
| **Törökszentmiklósi Székács Kézilabda Egyesület** | **Nyári sporttábor** | **Gyomaendrőd****2016. 07.28-07.31.** | **28** | **5.000** | **140.000** | ***112.000*** |
| **Törökszentmiklósi Székács Kézilabda Egyesület** | **Nyári sporttábor** | **Gyomaendrőd****2016. 08.11-08.14.** | **26** | **5.000** | **130.000** | ***104.000*** |
| **T.-i Football Club + Bercsényi Miklós Kat. Gimn.** | **Nyári focitábor** | **Törökszentmiklós****2016. 06. 27-07.03.** | **50** | **3.300** | **165.000** | ***165.000*** |
| **ÖSSZESEN:** | **154** |  | **685.000** | ***591.000*** |